મિત્રો, જૂન-જુલાઈ એ એડમિશન ક્યાં લેવું અને કઈ વિદ્યાશાખા પસંદ કરવી એની મૂંઝવણની મોસમ હોય છે. વળી કારકિર્દીના આયોજન અંગે તો અનેક મતભેદો અને મગજ ચકરાઈ એ હદે જટિલતા હોય છે. આ વખતે આમાંની કેટલીક બાબતોની ચર્ચા કરીએ જેથી કરિયરના વિવિધ પડાવ પર ઊભેલા મિત્રોને કંઈક માર્ગદર્શન મળે. આમાંની ઘણી વાતો આપણે અગાઉના અંકોમાં કરી ગયા છીએ. આ અંકમાં એમાંની કેટલીક વાતો પુનરાવર્તનના ભયે પણ કરીશું.